	ORA E PARË  Dt. __, __, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: UNË JAM


	Situata e të nxënit: Kush jam unë? Si jam unë?
                               Prezantimi i secilit përmes fjalëve ilustrimit dhe fotografive.

	Rezultatet e të nxënit të kompetencave të fushës sipas temës mësimore. 
Nxënësi:
• prezanton dhe përshkruan veten me fjalë dhe me ilustrim.
• përshkruan cilësitë e ndryshme që ka, pëlqimet për natyrën, ndjesitë dhe përcakton tiparin e tij të veçantë.
• njeh shoqet dhe shokët e tij të klasës.


	Fjalët kyçe: 

unë, jam.

	Burimet: 
Teksti i nxënësit  “Qytetaria 1”,  fotot të nxënësit, përvoja e nxënësit, certifikata e nxënësit. KDF 
Mjete: letër, lapsa me ngjyra.

	Lidhja me temat e tjera: 
Gjuha dhe komunikimi: Prezantim i vetes.
Art pamor: Nxënësi vizaton veten.
Muzikë: Nxënësit dëgjojnë këngën “Rritem”.

	Metodologjia dhe veprimtaritë e nxënësve:
Metoda integruese:Bashkëbisedim, prezantim, rrjet diskutimi. Vëzhgo-nxirr përfundime. Punë individuale, dyshe dhe në grup.

	Organizimi i orës së mësimit. Veprimtaritë. RRITEM

Në natën e vonë lojrat më zgjojnë
mos ik, mos ik, më thonë 
çdo orë me fton të mos i harroj 
t’i kem, t’i mbajë më pranë,
koha shkon, nuk jam fëmijë
jo, jo, si më parë. 
E shoh rininë si një zog të bardhë
përtej papritur më vjen 
nga lart më merr në krahë.

Edhe ndjej, s’di se ç’ndjej
në zemrën time, në shpirt çuditem, 
dhe çdo ditë, dhe çdo stinë 
vjen e me shton bukurinë, rritem. 

Si shoqes së vet mami me flet, 
në sy me sheh plot shpresë, 
por babi kur del me përkëdhel, 
në krahë me mban përherë.
Koha shkon, çdo ditë e bukur që vjen, 
kur vjen ca ndryshe mua më gjen, 
më gjen me flokët  hapur në erë 
kjo moshë më sjell një ndjenjë. 


 (Paraprakisht janë përgatitur etiketat për çdo nxënës me emër dhe mbiemër). Me përmendjen e emrit (në radhë të çfarëdoshme) nxënësit ftohen të tërheqin etiketat.
Nxënësit prezantohen para klasës: tregojnë emrin, mbiemrin, moshën; përshkruan pamjen fizike dhe gjërat që pëlqen (parapëlqimet). P.sh.:
– Unë jam Era. Jam e shëndetshme, kam flokë kafe, të gjatë, kam sy bojëqielli 
Unë jam 6 vjeç. Më pëlqen të vishem bukur dhe të këndoj.
Kjo veprimtari zhvillohet me të gjithë nxënësit e klasës.
Bisedë:  
Pasi dëgjojnë kënga për fëmijë: “Rritem”,  lexohet teksti i këngës. Bëhen edhe pyetjet: 
Sa vjeç je?
Kur ke lindur? Ku ke lindur?
Cilat janë karakteristikat e tua të veçanta?
Çfarë të pëlqen të bëhesh kur të rritesh? Pse të pëlqen ky profesion?
Punë me tekstin.
Rrjet diskutimi. Nxënësit shohin figurat dhe, me ndihmën e pyetjeve, i krahasojnë me njëra-tjetrën.
– Cilat veprimtari zhvillonit në kopësht? A ke në klasë shokë dhe shoqe nga të kopshtit? A mendoni se është më mirë në kopsht apo në shkollë? Pse?
Nxënësit flasin lirshëm, duke argumentuar mendimin e tyre. Duke i ndihmuar nxënësit nxjerrin mesazhet që dalin nga pyetjet. 
Punë individuale.
Ftohen nxënësit të punojnë ushtrimin 2 fq. 7 “Qytetaria 1”, Pegi.
Udhëzohen që të shënojnë në kuti shenjën ku tregohet se: sa vjeç janë, si i kanë flokët, cila është stina që pëlqejnë më shumë, si ndihen. 


	Nxënësit vlerësohen:

· prezantimin dhe paraqitjen e karakteristikave të tyre; 
· pjesëmarrjen ne veprimtaritë e realizuara në orën e mësimit; 
· qëndrimet në situatat dhe diskutimet gjatë orës; 
· punët individuale.



	Detyra shtëpie:
Vizato portretin tënd. (Udhëzohen të vizatojnë veten duke u parë në pasqyrë, ose dukë vrojtuar një foto të tyre)



	ORA E DYTË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: UNË DHE TË TJERËT.


	Situata e të nxënit: Cilën dhe cilin njoh unë? Si janë ata dhe çfarë pëlqejnë?

	Rezultatet e të nxënit të kompetencave të fushës sipas temës mësimore. 
Nxënësi:
· shpreh mendimin e vet për shokun dhe shoqen e klasës;
· bën krahasime dhe përshkruan karakteristikat e veta dhe të shokëve;
· tregon pëlqimet dhe veprimtarinë e shokut dhe shoqes.
· identifikon emocionet e shokut dhe shoqes;
· vizaton thjesht portretin e shokut dhe shoqes.

	Fjalët kyçe: 

unë, shoku, shoqja.

	Burimet: 
Teksti i nxënësit “Qytetaria 1”
Deklarata Universale e të Drejtave të Njeriut. Foto të të tjerëve. Libra për fëmijë. Mjete: letër, lapsa me ngjyra.
	Gjuha dhe komunikimi: 
komunikimi i lirshëm midis nxënësve.
Art pamor: vrojton fotot dhe diskuton për to; vizaton për të shprehur emocion.

	Metodologjia dhe veprimtaritë e nxënësve:
Metoda integruese: Kërkimi ndërmjet dialogut. Vëzhgo-nxirr përfundime. Bashkëbisedim. Punë individuale, dyshe dhe në grup.

	Organizimi i orës së mësimit. Veprimtaritë. 
Vizato portretin tënd: vëzhgim, udhëzime, vlerësime për detyrën e shtëpisë.
Prezantimi. 
Nis mësimi me një prezatim të papritur nga nxënësit: prezantoj veten para klasës: 
P.sh. – Unë jam ____________. Jam ____ vjeçe. Siç e vini re jam paksa e gjatë, flokët i kam ngjyrë gështenjë, sytë i kam të zinj. Edhe mua më pëlqen të vishem bukur. Më pëlqejnë... (ushqime, veshje, leximi, kënga a vizatimi etj.) Unë jam mësues/ -e, e klasës së parë.
Pyeten nxënësit:
për shoqet/shokët më të afërt; për lojërat dhe veprimtaritë e tjera që bën me ta; për tiparet që pëlqen më shumë te ajo/ai; se si ata ndihen; çfarë pëlqejnë etj.
Më pas u paraqitet nxënësve tema e mësimit, përmbajtja e temës, duke ilustruar me fotografi të ndryshme nga veprimtaritë e fëmijëve etj.
· Thirren dy nxënës, një djalë e një vajzë duke thënë: “Do të na tregojnë fillimisht për veten e tyre, pastaj edhe për shokë dhe shoqe të klasës; do të të përshkruajnë nga pamja e jashtme dhe të thonë disa nga gjërat që ata pëlqejnë të bëjnë.”
· Në vazhdim, nxënës të tjerë, lirshëm, flasin për veten dhe të tjerët. Përkujdesje që nxënësit të përdorin fjalët: i qetë, bashkëpunues, e dashur, i dashur, i gëzuar, e gëzuar etj.
Punë me tekstin.
Rrjet diskutimi. Nxënësit shohin figurat dhe, me ndihmën e pyetjeve, vërejnë ilustrimet dhe përgjigjen për prezantimin e Blinit dhe Erës nga Erlira. Ftohen sërish nxënësi, sipas dëshirës, të bëjnë prezantimin e një shoku a një shoqeje. 
Punë individuale.
Ftohen nxënësit të punojnë ushtrimet 1-3 fq. 9, teksti “Qytetaria 1”, Pegi.
1. Udhëzohen që të shënojnë në kuti shenjën për të mohuar ose pohuar për shokun a shoqen e bankës: 
flet me zë të ulët, përdor fjalët magjike,më ndihmon kur kam nevojë, i ka flokët kaçurrela, kujdeset për sendet personale, i do shumë kafshët.
2. Shoqja/shoku im i bankës i ka sytë (po, ose jo): të zezë,  të gjelbër,  blu,  kafe

	Nxënësit vlerësohen:

· prezantimin e të tjerëve gjatë orës së mësimit;
· komentet dhe diskutimet; 
· shprehjet dhe qëndrimet e tyre, 
· punën individuale.

	Detyra shtëpie:
Vizato një shok/shoqe që ka tipare të ndryshme. 



	ORA E TRETË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: NGJASHMËRITË DHE DALLIMET MES NESH


	Situata e të nxënit: Për çfarë ngjajmë dhe dallojmë nga njëri tjetri?

	Rezultatet e të nxënit të kompetencave të fushës sipas temës mësimore. 
Nxënësi:
· përshkruan pamjen e tij, të shokëve dhe shoqeve dhe bën krahasime;
· dallon ngjashmëritë dhe ndryshimet mes vetes dhe të tjerëve për nga pamja, të shprehurit e mndimeve, shijeve, pëlqimeve dhe dëshirave.
· përcakton ngjashmëritë dhe ndryshimet gjatë vëzhgimit të ilustrimeve  të ndryshme nga veprimtaria e fëmijëve.

	Fjalët kyçe: 

të ngjashëm, të ndryshëm, 
shok,shoqe
	Burimet: 
Teksti i nxënësit “Qytetaria 1”
Deklarata Universale e të Drejtave të Njeriut. Përvoja e nxënësit. KDF. Pamje me gr.fëmijësh. 
	Gjuha dhe komunikimi: 
komunikimi i lirshëm midis nxënësve.
Art pamor: vrojton fotot dhe diskuton për to; vizaton për të shprehur emocion.

	Metodologjia dhe veprimtaritë e nxënësve: 
Diskutim. Bashkëbisedim. Punë individuale, dyshë dhe në grup. Krijim-prezantim. 

	Organizimi i orës së mësimit. Veprimtaritë. 
Vëzhgo-komento. Ftohen nxënësit të vëzhgojnë pamjet. Me anë të pyetjeve nxiten dhe orintohen nxënësit që të dalin në disa përfundime rreth temës. (Pamje me grupe fëmijësh: nxënës të një klase, të një skuadre.)
(Pamja e jashtme)
- Çfarë mund të themi për këta fëmijë? Çfarë të përbashkëtash kanë ato nga pamja e jashtme? Nga çfarë dallojnë nga pamja e jashtme? (Nxënësit përshkruajnë duke vëzhguar pamjet).
Ftohen një djalë dhe një vajzë të dalin para klasës. 
- Si quhen shoku dhe shoqja e klasës? Çfarë të përbashkëtash kanë nga pamja e jashtme? (Janë njerëz-fëmijë-nxënës, kanë ndërtim të ngjashëm të trupit (kokë, trup, gjymtyrë). Nga çfarë dallojnë në pamje? (djalë-vajzë, ngjyra e flokëve, ngjyra e syve, gjatësi të ndryshme etj.)
Bëhet një përmbledhje të shprehjeve të nxënësve: Pra njerëzit ngjajnë dhe ndryshojnë nga pamja e jashtme.
(Të menduarit, pëlqimet, dëshirat...)
Ftohen dy nxënës të tjerë dhe shtrohen para tyre dhe klasës disa pyetje. Pyetjet bëhen për pëlqimet rreth ushqimeve, veshjeve, lojërave, librave e filmave për fëmijë, dëshirave. Në këtë rast ftohen nxënës të tjerë të bëjnë pyetje për shokun ose shoqen e tyre për temat e përzgjedhura. Me ndihmën e dhënë nxënësit përgjigjen për të arritur në përfundimin: Pra, jo vetëm ngjajmë dhe ndryshojmë nga pamja e jashtme, por ndryshojnë dhe ngjajnë edhe nga pëlqimet, dëshirat, mendimet etj.
Rrjet diskutimi. Nxënësit shohin figurat në faqen 10 të librit “Qytetaria 1”, ftohen të vërejnë ilustrimet dhe më pas t’u përgjigjen pyetjeve për fig.1: të ndryshëm nga pamja; fig. 2: kemi shije të ndryshme; fig. 3: mendojmë ndryshe nga njëri-tjetri; fig. 4: kemi dëshira të ndryshme. 
Punë individuale. 
Ftohen nxënësit të punojnë ushtrimet 1-2 fq. 11, teksti “Qytetaria 1”, Pegi.
1. Udhëzohen që të shënojnë në kuti shenjën për të pohuar se me cilin nga fëmijët që shikon në veprimtarinë e tyre ka ngjashmëri.
2. Udhëzohen se si të ngjyrosin ilustrimet që tregojnë pëlqimet e tyre.
3. Të qarkojnë me ngjyrë të kuqe ilustrimin që tregon se çfarë i pëlqen shokut/shoqes së bankës.
4. Vizatimi i pëllëmbës së dorës dhe krahasimi me pëllëmbën e dorës të shokut a shoqes së bankës.

	Nxënësit vlerësohen:
· dhënien e mendimeve për vete dhe të tjerët, 
· diskutimin e lirë, 
· punën individuale
· shprehjet, qëndrimet dhe vlerësimin e tyre për njëri-tjetrin.
· 

	Detyra shtëpie:
Bisedo me prindërit, motrën, vëllanë, shokun, shoqen tënde në lagje për ngjashmëritë dhe ndryshimet që keni. 



	ORA E KATËRT Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: NDJENJAT E MIA DHE NDJENJAT E TË TJERËVE


	Situata e të nxënit: Cilat janë ndjenjat e mia? A ndjejmë të gjithë njësoj?

	Rezultatet e të nxënit të kompetencave të fushës sipas temës mësimore. 
Nxënësi:
· dallon ndiesitë te vetja, te shoku dhe shoqja e klasës;
· përshkruan ndiesitë e tij, të shokëve dhe shoqeve, bën krahasime;
· dallon ngjashmëritë dhe ndryshimet mes vetes dhe të tjerëve për ndiesitë dhe përjetimet në situata të ndryshme.

	Fjalët kyçe: 

gëzim, frikë, mërzitem, kujdes, ndihmë.
	Burimet: 
Teksti i nxënësit “Qytetaria 1”
Fotografi, video me ndodhi nga përvoja e tyre.
	Gjuha dhe komunikimi: 
Përshkrime, krahasime.
Art pamor: vrojton fotot dhe diskuton për to; vizaton çaste të ndiesive të tij.

	Metodologjia dhe veprimtaritë e nxënësve: 
Diskutim dhe bashkëbisedim. Shkëmbim mendimesh.Punë në grup dhe punë individuale.

	Organizimi i orës së mësimit. Veprimtaritë. 
(Bisedo me prindërit, motrën, vëllanë, shokun, shoqen tënde në lagje për ngjashmëritë dhe ndryshimet që keni) Kontroll, udhëzime, vlerësime për detyrën e shtëpisë.
Vëzhgo-komento. Ftohen nxënësit të vëzhgojnë disa pamje (emoji), simbole shprehëse (fytyra), figurëza të parapërgatitura veç e veç në letër A4. Qetësi, trishtim, frikë, gëzim, zemërim. Nxiten nxënësit të thonë mendimin e tyre për secilën figurë. Çfarë shprehin sytë? Çfarë shpreh forma e buzëve? Ndihmohen dhe orientohen nxënësit që të dalin në përfundime: Sytë tanë mund të shprehin gëzim, frikë, qetësi, zemërim, trishtim... 
Tregimet e nxënësve 
Ftohen nxënësit të tregojnë ndodhi nga veprimtaria e tyre në shkollë, në shtëpi, në lagje gjatë të cilave kanë provuar ndjenja të ndryshme. Kur keni ndjerë gëzim? Po shqetësim, pasiguri, frikë? Të është ndodhur kush pranë në këto raste? Po ti, ke ndihmuar ndokënd në raste të tilla? 
Puna me librin
Puna me librin paraprihet me leximin e një tregimi. Ftohen nxënësit të dëgjojnë tregimin e shkurtër “Tobi, Ermiri dhe shokët e tij” (tregimi është shkruar mbi bazën e katër situatave të tekstit “Qytetaria 1” Pegi, faqe 12). 
Kërkohet vëmendja e nxënësve në vrojtimin e ilustrimeve 1: Fëmijët po shëtitin në park; 2: Tobi, qenushi i Ermirit humb në park; 3: Fëmijët nisin të kërkojnë Tobin; 4: Fëmijët gëzohen kur gjejnë Tobin.
Për secilën situatë drejtohen pyetje: Çfarë bëjnë fëmijët në park? Si ndihen ata? Si u ndie Ermiri kur humbi Tobi? Po shokët e tij? Çfarë bënë ata më pas? Pse u tremb Blini? Po më pas, pse u lumturua ai? Po fëmijët e tjerë si u ndjenë kur Blini gjeti Tobin?
Punë individuale. 
Ftohen nxënësit të punojnë ushtrimet 1fq. 13, teksti “Qytetaria 1”, Pegi.
1. Udhëzohen që të shoqërojnë, lidhin me shigjetë figurzën me fjalën e duhur. 
2. Nxënësit japin mendimet e tyre për mënyrën e shoqërimit duke u përgjigjur për disa pyetje. P.sh. Përse është shoqëruar fjala zemërim me figurzën e kuqe?Po fjala gëzim pse është shoqëruar me figurzën me ngjyrë të verdhë?
Punë në grup. Rrjet diskutimi.
1. Duke u mbështetur mbi figurën e dhënë në ushtrimin 2 faq 13 të tekstit, ftohen nxënësit të gjejnë dy emra për djalin dhe vajzën në bankën e parë. Blini dhe Ermira. Më pas shtrohen pyetje: Çfarë ka ndodhur? Përse po qan Ermiri? Si ndihet ai? Po shprehja e fytyrës së Ermirës, çfarë na thotë? Po nxënësit e tjerë si mund të kenë vepruar? Çfarë mund të kenë thënë ata?
Nxënësit ftohen të shprehin mendimet e tyre lirshëm. 
2. Trego me fjalë ose me lëvizje se si ndihesh kur: a. të sjellin një dhuratë, b. të qortojnë sepse ke bërë një gabim, c. dëgjon një zhurmë të frikshme.

	Nxënësit vlerësohen:
· për përshkrimin dhe komentet rreth ndjenjave të tyre, 
· vlerësimet për njëri-tjetrin gjatë orës për punët individuale, në dyshe apo në grup; 
· paraqitjen dhe vlerësimin  e punës së tyre.

	Detyra shtëpie:
Vizato figurëza me ngjyra që shprehin: gëzim, frikë, zemërim. 

	ORA E PESTË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: MËSOJMË NGA NJËRI-TJETRI


	Situata e të nxënit: Si mësojmë dhe çfarë mësojmë nga njëri-tjetri? Pamje nga veprimtaria e fëmijëve.

	Rezultatet e të nxënit të kompetencave të fushës sipas temës mësimore. Nxënësi:
· vëzhgon dhe dallon veprime dhe sjellje të dobishme nga të tjerët;
· mëson përmes modelit dhe kopjimit të sjelljeve të dobishme;
· diskuton dhe bashkëpunon për zgjidhjen e një mosmarrëveshje që lind gjatë veprimtarisë mësimore dhe lojës;  
· fillon të kuptojë, të mësojë nga ndjenjat e tjetrit dhe të afrojë ndihmë.

	Fjalët kyçe: 

shokë, mësojmë, njëri-tjetri.
	Burimet: 
Teksti i nxënësit “Qytetaria 1”
Pamje të ndryshme nga veprimtaria e fëmijëve, përvoja e tyre, përshkrime për shoqen dhe shokun e klasës.
	Gjuha dhe komunikimi: 
Prezantime, përshkrime.
Art pamor: vrojton fotot dhe diskuton për to.

	Metodologjia dhe veprimtaritë e nxënësve: 
Bisedë. Të mësuarit në bashkëpunim: diskuto dhe nxirr përfundime. Punë në grupe. 

	[image: ]Organizimi i orës së mësimit. Veprimtaritë. 
(Vizato figurëza me ngjyra që shprehin: gëzim, frikë, zemërim[image: ]: udhëzime, vlerësime për detyrën e shtëpisë) 
Vëzhgo-komento. Paraqiten pamje te të cilat nxënësi vëzhgon se çfarë bën shoku a shoqja e tij; si flet, si kujdeset për librat dhe mejtet mësimore, si i ndan ato me të tjerët; si u vjen në ndihmë të tjerëve; si ndihet shoku a shoqja në një situatë të papritur; etj. Dhe prej këtej mëson se si duhet të veprojë, se si të mbajë rregull në bankë, si të kërkojë ndihmë, si të diskutojë e debatojë, si të kuptojë ndjenjat e tjetrit (kur mërzitet, zemërohet, frikësohet, gëzohet). Gjatë këtij vëzhgimi bëhen pyetje për të orientuar dhe ndihmuar nxënësit drejt përgjigjeve që përkojnë me temën mësimore. P.sh.: Fig.1. Çfarë po bën vajza? Po djali? Çfarë kërkon të mësojë ai? Fig.2. Si mendoni, çfarë po bën vajza? Po djali? Mendoni se ai po mëson nga vajza? Çfarë mendoni se po mëson nga ajo?  Po ju, çfarë keni mësuar nga veprimet e shokut a shoqes së bankës?
Tregimet e nxënësve 
Ftohen nxënësit të tregojnë ndodhi gjatë të cilava kanë mësuar nga të tjerët, kur kanë marrë ndihmë prej tyre, kur kanë dhënë ndihmë për ta. Gjatë kësaj kohe tregohet kujdes që të nxirren përfundime si: mësojmë nga njëri-tjetri duke imituar veprimet e dobishme të tyre; duke disktuar për një mosmarrëveshje; mësojmë se si të gjejmë një zgjidhje të përbashkët; mësojmë të kuptojmë ndjenjat e të tjerëve etj.
Puna me librin. Rrjet diskutimi.
Puna me librin orientohet kryesisht te ilustrimi i parë fq. 14 “Qytetaria 1”, Pegi. Një grup nxënësish diskutojnë në një tyryezë të rrumbullakët. Lihen nxënësit për disa çaste të vëzhgojnë figurën. Gjatë kësaj kohe të shkurtër ata mund të thonë lirshëm mendimet e tyre me shokun a shoqen e bankës. Pastaj: Ku mendoni se janë fëmijët? (orientohen te etiketat në dy rafte librash). Për çfarë po diskutojnë ata? Një grup prej gjashtë nxënësish (tri vajza dhe tre djem) vihen në role, diskutojnë lirshëm se si ata mund të organizojnë vendosjen e librave nëpër rafte, ose se çfarë kanë mësuar nga tregimet e përrallave dhe tregimeve që kanë lexuar.
Punë individuale dhe në grup. 
Kërkohet vëmendja e nxënësve në vrojtimin e ilustrimeve. a.Tina kujdeset për mjetet mësimore. Çfarë vë re në bankën e Tinës? Po ti, ke çfarë të mësosh nga Tina? Nga cilët prej shokëve dhe shoqeve të klasës mëson? Pse? b.Blini sillet mirë me shokët dhe shoqet e klasës. Çfarë bën Blini për shokët dhe shoqet e klasës? Bora ka mësuar shumë prej Blinit. Ajo tanimë grindet rrallë me shokët dhe shoqet e klasës. Po ti, a ke mësuar nga sjellja e shokut a shoqes së bankës? Nga cili shok a shoqe ke mësuar më shumë? Çfarë ke mësuar prej tyre?
Në vazhdim punohet ushtrimi 2.fq.15 “Qytetaria 1”, Pegi, duke orinetuar e ndihmuar nxënësit. (a. Arti e ndihmon Besën të shkruaj shkronjat brenda vijave. b. Besa e mëson Artin të ndërtojë një kështjellë prej rëre). 
Pra të gjithë kemi çfarë të mësojmë nga njëri-tjetri.  

	Nxënësit vlerësohen:
· pjesëmarrjen në bisedë dhe në diskutime; 
· dhënien e shembujve dhe pëlqimeve për veprimet e njëri-tjetrit; 
· nxjerrjen e përfundimeve, shprehjen e mendimeve dhe komentet e tyre gjatë orës së mësimit.

	Detyra shtëpie:
Ushtrimi 3 faqe 19, “Qytetaria 1” Pegi. 



	ORA E GJASHTË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: BASHKËPUNOJMË ME NJËRI-TJETRIN


	Situata e të nxënit: Si bashkëpunojmë me njëri-tjetrin? Përralla “Rrepa gjigante”.

	Rezultatet e të nxënit të kompetencave të fushës sipas temës mësimore. 
Nxënësi:
· eksploron rolin e tij dhe të tjerëve gjatë bashkëpunimit në grup;
· mëson të ndërtojë marrëdhënie pozitive me të tjerët gjatë bashkëpunimit; 
· bashkëpunon me të tjerët në veprimtaritë e ndryshme në klasë për të zgjidhur situata të ndryshme;
· mëson rëndësinë e ndihmës së ndërsjellë dhe bashkëpunimit për të plotësuar nevojat e përbashkëta;


	Fjalët kyçe: 

bashkëpunoj, ndihmoj.
	Burimet: 
Teksti i nxënësit “Qytetaria 1”
Ilustrime dhe pamje të ndryshme të bashkëpunimit mes fëmijëve, përralla “Rrepa gjigante”.
	Gjuha dhe komunikimi: 
Prezantime, përshkrime.
Art pamor: vrojton fotot dhe diskuton për to.

	Metodologjia dhe veprimtaritë e nxënësve: 
Bisedë. Të mësuarit në bashkëpunim: diskuto dhe nxirr përfundime. Punë individuale dhe në grupe. 

	
[image: ]Organizimi i orës së mësimit. 
Veprimtaritë. 
Dëgjim i drejtuar: 
Ftohen nxënësit të dëgjojnë përrallën “Plaku dhe rrepa”. Përralla tregohet sipas pikave: Një plak mbjell një rrepë në kopsht. Rrepa rritet aq gjigante sa plaku nuk arrin dot ta shkulë i vetëm. Plaku kërkon ndihmën e plakës. Plaka tërheq plakun, plaku tërheq rrepën, por ajo nuk lëviz nga vendi. Ata thërrasin për ndihmë mbesën, qenin, macen dhe në fund një miush të vogël. Të gjithë së bashku, duke tërhequr njëri-tjetrin, arrijnë të shkulin rrepën gjigante. 
A mundi ta shkulë vetëm rrepën plaku? Kë thirri për ndihmë? A mundën ta shkulin rrepën plaku dhe plaka? Cilët erdhën t’i ndihmojnë plakun dhe plakën? A mundën ta shkulin së bashku rrepën?

Përvoja e nxënësve 
Ftohen nxënësit të tregojnë ndodhi gjatë të cilava kanë bashkëpunuar me të tjerët. Gjatë kësaj kohe tregohet kujdes që të nxirren përfundime si: kur bashkëpunojmë zgjidhim situata të ndryshme; gjatë bashkëpunimit ndihmojmë njëri-tjetrin dhe mësojmë nga njëri-tjetri.

Puna me librin. 
Diskutim.
Puna me librin orientohet kryesisht te ilustrimi i katërt fq. 16  “Qytetaria 1”, Pegi. Diskutimi nxitet nga disa pyetje. Çfarë po bëjnë fëmijët? Çfarë mjetesh po përdorin ata? Përse?
Ilustrimet 1-3, faqe 16, “Qytetaria 1”, Pegi. Kujdesemi së bashku për natyrën. Ndihmoj shokun të kalojë rrugën te vizat e bardha. Punojmë bashkë me gjyshin.
Ilustrimet 1-2, ushtrimi 1 faqe 17, “Qytetaria 1”, Pegi. Shiko figurat dhe trego pse është i dobishëm bashkëpunimi.

Punë individuale 
Ushtrimi 2 faqe 17, “Qytetaria 1”, Pegi. Lidh fjalinë me figurën e duhur.
Përfundimi: Kur punojmë së bashku, bëjmë gjëra të bukura. Ndihmojmë, mësojmë dhe miqësohemi më shumë me njëri-tjetrin. 

	Nxënësit vlerësohen:
· pjesëmarjjen në bashkëbisedim dhe diskutimeve të lira;
· dhënien e mendimeve për dobishmërinë e bashkëpunimit; 
· përfundimet gjatë diskutimit për ilustrimet me shembuj të bashkëpunimit midis tyre.


	Detyra shtëpie:
Sillni lodra dhe veshje që nuk i përdorni më për t’ua dhuruar fëmijëve në nevojë. 



	ORA E SHTATË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: VEPRIMTARI PRAKTIKE


	Situata e të nxënit: Çfarë kam mësuar deri tani?

	Rezultatet e të nxënit të kompetencave të fushës sipas temës mësimore. 
Nxënësi nëpërmjet lojës mësimore në Veprimtari Praktike:
· rikujton dhe përshkruan karakteristikat e veta dhe të shokëve;
· përforcon kuptueshmërinë rreth ngjashmërive dhe ndryshimeve mes vetes dhe të tjerëve;
· rikujton dhe përforcon njohjen rreth ndiesive dhe rëndësisë së bashkëpunimit.

	Fjalët kyçe: 
nisja, mbërritja
ia dola mbanë. 
	Burimet: 
Teksti i nxënësit 
“Qytetaria 1”, përkatësisht ushtrimet në faqet 18 dhe 19. Ngjyra, fishe.

	Gjuha dhe komunikimi: 
Vrojtime, përshkrime.
Art pamor: vrojto, shoqëro, vizato, ngjyros.

	Metodologjia dhe veprimtaritë e nxënësve: 
Bisedë. Të mësuarit në bashkëpunim. Shoqërime, vizatime, ngjyrosje. Punë individuale. 

	
Organizimi i orës së mësimit. 

Nëpërmjet lojës mësimore “Gjej rrugën e duhur” nxënësit do të plotësojnë sipas temave: Kush jam unë. Unë dhe të tjerët. Ngjashmëritë dhe dallimet midis nesh. Njenjat e mia dhe ndjenjat e të tjerëve. Mësojmë nga njëri-tjetri. Bashkëpunojmë me njëri-tjetrin.

Punë dyshe.
Për çdo tavolinë jepen 6 fishe me temat e zhvilluar të tematikës “Unë dhe të tjerët”, me shkronja të mëdha:
KUSH
JAM UNË
UNË
DHE TË TJERËT

NGJASHMËRITË
DHE DALLIMET MIDIS NESH



BASHKËPUNOJMË
ME NJËRI-TJETRIN
MËSOJMË
NGA NJËRI - TJETRI
NJENJAT 
E MIA DHE TË TJERËVE




Nxënësit orientohen dhe ndihmohen që të mund të lexojnë në mënyrë globale dhe në bashkëpunim me njëri-tjetrin temat e mësimit. Më pas ftohen ata që në dyshe të radhitin fishat sipas radhës së temave të mësimit.  

Punë individuale.
Orientohen nxënësit në faqen 18 të tekstit “Qytetaria 1”, Pegi.
Si ta gjejmë rrugën e duhur për të plotësuar kutizat? Nxënësit japin mendimet e tyre lirshëm. Gjatë kësaj kohe ndihmohen për të arritur në përfundimin se çdo veprimtari ka një fillim, një pikënisje. Për të plotësuar kutizat nga 1-6 duhet të nisemi për të mbërritur në stacionin e parë, pika 1. Gjurmët e udhës, shigjetat na çojnë te kutiza e parë. Çfarë duhet të bëjmë në kutizën e parë? Pra, çdonjëri do të shkruaj emrin e tij dhe se çfarë i pëlqen më shumë.
Kësisoj punohet edhe për plotësimin e kutizës së dytë, të tretë, të katërt dhe të pestë. Shoqja/shoku im i bankës. Kur diskutojmë së bashku. Unë dhe shoku/shoqja ime e bankës kujdesemi për... . Si ndihem sot? Diskutojmë së bashku. Ne bashkëpunojmë me njëri-tjetrin.

	Nxënësit vlerësohen:
· pjesëmarrjen në bisedë; 
· njohjen e temave të mësimit për tematikën “Unë dhe të tjerët”; 
· veprimtarinë individuale dhe përgjigjet me gojë; 
· nxjerrjen e përfundimeve;

	Detyra shtëpie:
Shkruaj etiketat me temat e mësimit sipas etiketave që radhite në klasë.




	ORA E TETË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: PROVO VETEN


	Situata e të nxënit: Çfarë kam mësuar unë për veten dhe të tjerët?

	Rezultatet e të nxënit të kompetencave të fushës sipas temës mësimore. 
Nxënësi në “Provo veten”:

· rikujton dhe përshkruan karakteristikat e veta dhe të shokëve;
· përforcon kuptueshmërinë rreth ngjashmërive dhe ndryshimeve mes vetes dhe të tjerëve;
· rikujton dhe përforcon njohjen rreth ndiesive dhe rëndësisë së bashkëpunimit.


	Fjalët kyçe: 
provo, veten, qarko 
	Burimet: 
Teksti i nxënësit 
“Qytetaria 1”, përkatësisht ushtrimet në faqen 20.

	Gjuha dhe komunikimi: 
Vrojtime, qarko, plotëso.
Art pamor: vrojto, shoqëro, vizato, ngjyros.

	Metodologjia dhe veprimtaritë e nxënësve: 
Shkëmbim mendimesh për çfarë kemi mësuar në tematikën “Unë dhe të tjerët”. Punë individuale


	
Organizimi i orës së mësimit. 

Veprimtaria e parë.
Ora e mësimit nis me paraqitjen dhe diskutim rreth detyrave të shtëpisë: Shkruaj etiketat me temat e mësimit sipas etiketave që radhite në klasë. Pasi shikohen detyrat e shtëpisë, nxënësit flasin për temat që janë paraqitur në etiketa. 
Rikujtohen temat e mësimit në tematikën “Unë dhe tjetri”. Çfarë mbajmë mend nga këto tema mësimore? Çfarë veprimtarishë kemi zhvilluar? 
Veprimtaria e dytë.
Nxënësit orientohen në faqen 20 të tekstit “Qytetaria 1”, Pegi. Sqarohen kërkesat e ushtrimeve të faqes 20. Ushtrimi 1:
Qarko çfarë të pëlqen. 
Ushtrimi 2: 
Gjej ngjashmëritë ndërmjet Erës dhe Borës: ngjyrën e flokëve, gjatësinë e flokëve, ngyrat e veshjeve dhe pëlqimet e djalit dhe të vajzës.
Ushtrimi 3:
Plotëso me njërën nga fjalët e dhëna: i/e shqetësuar, i/e gëzuar. 
Ushtrimi 4:
Vrojto figurat dhe shëno me PO ose JO.  

Punë individuale.
Pas udhëzimeve të dhëna nxënësit plotësojnë ushtrimet në faqen 20 të tekstit “Qytetaria 1”, Pegi.
Gjatë kësaj kohe vëzhgohet puna e nxënësve. Jepet ndihma e nevojshme për paqartësitë që mun të kenë ata gjatë zhvillimit të ushtrimeve.


	Nxënësit vlerësohen:
· pjesëmarrjen në bisedë; 
· njohjen e temave të mësimit për tematikën “Unë dhe të tjerët”; 
· për punët e tyre individuale.

	Detyra shtëpie:
Udhëzohen nxënësit se si mund të bëjnë një poster në A3 me figura për gjashtë temat e mësimit të tematikës “Unë dhe tjetri”.






	ORA E NËNTË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: ÇFARË ËSHTË RESPEKTI?


	Situata e të nxënit: Kënga “Fjalët magjike”, video, teksti. Çfarë është respekti?


	Rezultatet e të nxënit të kompetencave të fushës sipas temës mësimore. Nxënësi:
· përshkruan me fjalët e tij/saj veprimet që tregojnë respekt;
· respekton mendimet dhe përvojat e të  tjerëve;
· përdor fjalët e mirësjelljes, të quajtura “fjalë magjike”.


	Fjalët kyçe: 

respekt, edukatë, fjalë magjike,  
	Burimet: 
Teksti i nxënësit “Qytetaria 1”. 
Video me situata në lidhje me tëmën e mësimit, kënga “Fjalët magjike”: video e këngës, teksti.
Poster i përgatitur “Unë tregoj respekt kur...”
	Gjuha dhe komunikimi: 
Vrojtime, përshkrime.
Muzikë: dëgjimi i këngës, interpretimi.
Art pamor vrojto, shoqëro, vizato, ngjyros.

	Metodologjia dhe veprimtaritë e nxënësve: 
Diskutim. Shkëmbime mendimesh dhë kërkim nëpërmjet dialogut. Bashkëveprim dhe gjithërfshirje. Punë në grup, dyshe dhe individuale. Zbatime praktike.

	
Organizimi i orës së mësimit. 
1. Paraqitet thjesht tema e mësimit përmes pyetjes: Ç’është respekti? Nxënësit dëgjohen tek japin lirshëm mendimet e tyre. Kërkohet një pauzë pas mendimeve të tyre dhe paraqitet në ekran video e këngës “Fjalët magjike”. Nxënësit dëgjojnë këngën. Nëse disa prej tyre, ngaqë mund të jenë njohur me këngën, lihen ta këndojnë atë.  FJALËT MAGJIKE
Ka disa fjalë që janë si flori,
na bëjnë të ndihemi mirë,
na japin dashuri.
“Të lutem!”, “Më fal!”, “Faleminderit!”
janë fjalë magjike
që hap çdo derë me butësi.
Kur dua diçka nuk bërtas me nxitim
Por them: “Të lutem!” 
me dashuri nga shpirti im.
Dhe kur dikush më ndihmon pak
unë them “Faleminderit!”
me një buzëqeshje në çast.
Gaboj ndonjëherë
si gjithë fëmijët plot gaz,
por unë e di që fjala “Më fa!”
ka fuqi në çdo rast.
Kur vjen një shok
në portë e pres;
i them “Mirëserdhe!”
me gaz e përqafime në mes.
Kur ikën shoku dhe loja mbaron
unë them “Mirupafshim!”
Kështu zemra gëzon
dhe fjala më e bukur, 
që s’ ka çmim fare 
të thuash për mamin, 
gjyshen e shokët pa ndarje.


Ju pëlqeu kënga? Cilat shprehje dhe fjalë ju mbetën në mendje? 
Duke qenë se jo të gjithë mund ta dinë tekstin e këngës, lexohet teksti i saj, pastaj u shpërndahet nxënësve me fisha në dyshe. 
Po tani, a mund të tregojmë se çfarë është respekti?
Nxënësit japin mendimet e tyre dhe në fund shfaqet në ekran apo tabelë: “Respekt do të thotë të sillemi mirë me të tjerët, t’i dëgjojmë kur flasim dhe t’i ndihmojmë ata.”
2. Diskutojmë
Ftohen nxënësit të vërejnë e më pas të diskutojnë rreth ilustrimit të parë faqe 22 “Qytetaria 1”, Pegi. Çfarë po bëjnë Blerta dhe Eri? Çfarë mund të ketë ndodhur mes tyre? Nxënësit japin mendimet e tyre. 
Lexohet teksti i shkurtër. 
Përse zemërohet Eri me Blertën? Çfarë duhet të kishte bërë Blerta për të marrë lapsin? Po ti, si do të veprojë po të ishe në vendin e Blertës? Etj. 
Paraqitet poster i përgatitur “Unë tregoj respekt kur...” (ndihmoj dikë, dëgjoj të tjerët, flas me edukatë dhe përdor fjalët magjike, kërkoj leje para se të marr diçka, kërkoj falje kur gaboj, përshëndes të tjerët.)
3. Punë individuale
Ftohen nxënësit të punojnë ushtrimet 1-3 faqe 23 “Qytetaria 1”, Pegi. Udhëzohen nxënësit duke sqaruar kërkesat e ushtrimeve. a. Shiko tri figurat 
dhe shëno në kuti për sjelljen e gabuar. b. Vrojto figurat dhe shkruaj fjalët magjike në etiketat e tyre. c. Përcakto dhe ngjyros vizatimin që tregon respekt.


	Nxënësit vlerësohen:
· shprehjen e mendimeve gjatë veprimtarisë; 
· punët e tyre individuale në ushtrimet 1, 2, 3 fq.23 “Qytetaria 1”; 
· qëndrimet në marrëdhëniet me të tjerët, 
· prezantimet individuale dhe ato në punë dyshe, komentet dhe vlerësimin e njëri-tjetrit.

	Detyra shtëpie:
Mëso me ndihmën e më të rriturve tekstin e këngës “Fjalët magjike”. Këndoje këngën.



	ORA E DHJETË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: TREGOJ RESPEKT PËR VETEN DHE TË TJERËT


	Situata e të nxënit: Si mund të tregojmë repsekti për njëri-tjetrin dhe të tjerët? “Shokët respektojmë”


	Rezultatet e të nxënit të kompetencave të fushës sipas temës mësimore. 
Nxënësi:
· dallon sjelljet që tregojnë respekt dhe ata që tregojnë mungesë respekti;
· respekton mendimet dhe përvojat e të  tjerëve;
· përdor fjalët e mirësjelljes, të quajtura “fjalë magjike”.


	Fjalët kyçe: 

veten, të tjerët.  
	Burimet: 
Video me situata të ndryshme në lidhje me temën mësimore.Teksti “Qytetaria 1”.
Pamje të ndryshme të fëmijëve në lojë dhe basjkëpunim me njëri-tjetrin. Teksti i këngës “Shokët respektojmë”
	Gjuha dhe komunikimi: 
Vrojtime, përshkrime.
Muzikë: dëgjimi i këngës, interpretimi.
Art pamor vrojto, shoqëro.

	Metodologjia dhe veprimtaritë e nxënësve: 
Diskutim, bashkëbisedim, bashkëvëprim dhe gjithpërfshirje; shkëmbim mendimesh për respektin në tavolinën rrethore (sipas udhëzimit në faqen 25 të librit “Qytetaria 1); punë në grup, dyshe dhe individuale; shpjegimi për përgjigjen e kërkesave në ushtrimin 1, 2 fq.25, “Qytetaria 1”  

	Organizimi i orës së mësimit. SHOKËT RESPEKTOJMË
Në klasën tonë ka shumë gëzim
Mësojmë bashkë me respekt e durim
Dëgjojmë mirë kur shoku flet 
Dhe presim radhën qetë -qetë.

Ne presim radhën unë dhe ti
Flasim bukur me dashuri
Dëgjojmë presim zemër qetë
Kështu shokët sillen përherë.

Kur dua diçka të tregoj
Dorën lart unë do ta çoj
Pres me qetësi pa nxituar
Pastaj flas i buzëqeshur, i gëzuar.

Kur ti flet, unë të dëgjoj,
Kështu më mirë ne mësojmë.
Pa ndërprerje e pa zhurmë fare
Të gjithë rritemi krenarë.

Ndajmë lodrat tona
Mirësia na bashkon gjithmonë
Respekti nis nga secili
Nga unë, nga ti, nga çdo fëmijë.


1. Si tregoj respekt për veten dhe të tjerët? 
Nxënësit dëgjohen tek japin lirshëm mendimet e tyre. Pas mendimeve të nxënësve paraqitet në ekran video e këngës “Shokët respektojmë”. Nxënësit dëgjojnë këngën. 
Ju pëlqeu kënga? Cilat shprehje dhe fjalë ju mbetën në mendje? 
Lexohet teksti i këngës, pastaj ju shpërndahet nxënësve me fisha në dyshe. 
Nga teksti nënvizohen vargjet: Mësojmë bashkë me respekt e durim; Dëgjojmë mirë kur shoku flet; presim radhën qetë - qetë; Kur ti flet, unë të dëgjoj; Respekti nis nga secili.
Nxënësit japin mendimet e tyre dhe në fund shfaqet në ekran apo tabelë: “Vetëm me qetësi e durim arrijmë të zgjidhim problemet. Kështu, respektojmë veten dhe të tjerët.”
2. Diskutojmë
Ftohen nxënësit të vërejnë 5 ilustrimet në faqen 24 “Qytetaria 1”, Pegi. Më pas, përmes pyetjeve ftohen nxënësit në dhënien e mendimeve dhe pjesëmarrjen në diskutim. Blerta, Regini dhe Elira po luajnë në oborr. Çfarë po bëjnë fëmijët? Kujt ia hodhi topin Blerta? (Regin, prite topin!) Çfarë ndodh kur Regini hidhet të presë topin? (Uh, rashë! Elira rrëzohet.) Çfarë i thotë Elira Reginit? Po Regini, çfarë i thotë? Duke qëndruar te fjalia “Mund të kuptohemi edhe pa bërtitur.” Dhe pyetja: “Si duhet të sillemi kur shoku/shoqja është i mërzitur me ne” nis diskutimi i nxënësve.
Punojmë së bashku. Situata “Punojmë me mësuesen” faqe 25 “Qytetaria 1”, Pegi.
3. Punë individuale
Ftohen nxënësit të punojnë ushtrimet 1-2 faqe 25 “Qytetaria 1”, Pegi. Udhëzohen nxënësit duke sqaruar kërkesat e ushtrimit të parë: Shëno për përgjigjen e duhur. a. Kur hyj në klasë. b. Kur kthehem në shtëpi. c. Kur dua të përgjigjem në mësim. d. Kur dikush shpreh një mendim. e. Lidh me vijë tiketën me figurën: unë respektoj veten; unë respektoj të tjerët.


	Nxënësit vlerësohen:
· pjesëmarrjen në bashkëbisedim, shprehjen e mendimeve të tyre;
· qëndrimet në marrëdhëniet me të tjerët; 
· punën individuale për përgjigjen e kërkesave në ushtrimet 1 dhe 2 fq.25 “Qytetaria 1”; 
· komentet dhe vlerësimet për njëri-tjetrin; 
· shpejgimin e situatave të thjeshta të respektit dhe mungesës së respektit.

	Detyra shtëpie:
Mëso me ndihmën e më të rriturve mëso tekstin e këngës “Shokët respektojmë”. Këndoje këngën.



	ORA E NJËMBËDHJETË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: E PRANOJMË NJËRI-TJETRIN ASHTU SIÇ JEMI


	Situata e të nxënit: Për të diskutuar për temën paraqiten tri pamjeve ku shprehet ndryeshueshmëria dhe nevoja për ndihmë. 

	Rezultatet e të nxënit të kompetencave të fushës sipas temës mësimore. 
· pranon që ka shokë a shoqe në klasë që kanë vështirësi për të kuptuar dhe për të kryer veprimtari të ndëryshme.
· tregon gatishmërinë për t’i ndihmuar shokun a shoqen e klasës që është në vështirësi.
· bashkëvepron me shokët dhe shoqet përt’u ardhur në ndihmë të tjerëve. 


	Fjalët kyçe: 
ndihmoj, shokë, përfshij.  
	Burimet: 
Teksti i nxënësit “Qytetaria 1”, situata në lidhje me tëmën e mësimit përmes pamjeve të ndryshme të veprimeve të  fëmijëve, ilustrime, ngjyra.
	Gjuha dhe komunikimi: 
Vrojtime, përshkrime.
Art pamor vrojto, shoqëro, ngjyros.

	Metodologjia dhe veprimtaritë e nxënësve: 
Diskutim.Të mësuarit në bashkëpunim. Vëzhgo – diskuto - nxirr përfundiminë.Punë individuale, në dyshe dhe në grup.

	[image: ][image: ] Hyrje në orën mësimore: Kënga ”Shokët respektojmë” edhe si mundësi i kontrollit të mësimit të tekstit.
Organizimi i orës së mësimit
1. Vëzhgojmë dhe nxjerrim përfundime. Fig.1
Ftohen nxënësit të vëzhgojnë figurën e parë ku paraqitet një nxënës që nuk po mundet të shkruaj disa shkronja. Më pas: Blerta është nxënëse në klasën e parë. Ajo Shpesh qan kur nuk di të bëjë diçka në orën e mësimit. Nxënësit e tjerë shqetësohen. Ka ndodhur ndonjëherë në klasën tonë kjo gjë? E kemi lënë atë mënjanë, apo e kemi ndihmuar? Çfarë mund të bëjë shoku ose shoqja e bankës për Blertën?
Nxënësit japin mendimet e tyre lirshëm se si mund ta ndihmojnë Blertën që është në vështirësi. 
Fig.2. Ftohen nxënësit të vëzhgojnë dhe të nxjerrin përfundime. 
Arti ka ndryshur këmbën. Për disa ditë ai nuk mund të shkojë në shkollë. Çfarë mund të bëjë për të shoqja e bankës? Nxënësit japin mendimet e tyre. 
2. Diskutojmë
Ftohen nxënësit të vërejnë me radhë 3 ilustrimet në faqen 26 “Qytetaria 1”, Pegi. 
a. Rahuli është nga India. Ai flet me vështirësi gjuhën shqipe. Si do të sillemi ne me të? A e ndihmojmë ne atë? Si mund ta ndihmojmë?
b. Vjosa përdor karrocë për të lëvizur. Kjo gjë nuk e pengon atë të mësojë e të luajë. Si duhet të sillemi ndaj saj? A ka nevojë ajo për ndihmën e nxënësve të tjerë? Çfarë mund të bëjnë ata për Vjosën?
c. Arbri nuk i shqipton saktë disa shkronja dhe lexon ngadalë. Si sillemi ne kur ai lexon? A e dëgjojmë me vëmendje dhe në qetësi gjer kur të mbarojë leximin? Si mund ta ndihmojmë Arbrin?
3. Punë individuale
Ftohen nxënësit të punojnë ushtrimet 1-2 faqe 27 “Qytetaria 1”, Pegi. Udhëzohen nxënësit duke sqaruar kërkesat e ushtrimeve 1-2: “Shëno për veprimet e duhura ndaj shokut/shoqes”, “Lidh secilën figurë me fjalinë e duhur” dhe “Ngjyros rrugën që përshkove”. 
4. Punë në grup
Nxënësit ndahen në dy grupe. Grupi parë tregon raste kur janë njohur me fëmijë të tjerë gjatë pushimeve. Grupi i dytë tregon raste kur janë njohur me fëmijë të tjerë në lagje.


	Nxënësit vlerësohen:
· pjesëmarrjen në diskutim, nxjerrjen e përfundimeve; 
· punën individuale, punën në grup;
· përgjigjen e kërkesave të suhtrimeve 1 dhe 2 fq. 27 “Qytetaria 1” dhe dhënien e mendimve dhe komenteve gjatë punës në grup të parashikuar edhe në fq.27 të tekstit.

	Detyra shtëpie:
Mendo dhe përgatitu për të treguar një rast kur je ndihmuar nga dikush në lagjen tënde. 



	ORA E DYMBËDHJETË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: I ZGJIDHIM PROBLEMET SË BASHKU

	Situata e të nxënit: Ju ka ndodhur të grindeni me një shok apo shoqe? Si e keni zgjidhur problemin?

	Rezultatet e të nxënit të kompetencave të fushës sipas temës mësimore. 
· tregon durim e qetësi dhe dëgjon këshillën e duhur në kalimin e një vështirësive;
· kërkon ndihmë dhe bashkëpunon me të tjerë në zgjidhjen e një situate;
· ndihmon shokun a shoqen e klasës që është në vështirësi dhe bashkëpunon me ta.

	Fjalët kyçe: 

zgjidh, problem.  
	Burimet: 
Teksti i nxënësit “Qytetaria 1”, situata në lidhje me tëmën e mësimit; pamje, ilustrime, video me situata që lidhen me temën mësimore. Përvoja e nxënësve.
	Gjuha dhe komunikimi: 
Vrojtime, përshkrime.
Art pamor vrojto, shoqëro, ngjyros.

	Metodologjia dhe veprimtaritë e nxënësve: 
Vëzhgim. Mësoj duke kërkuar. Diskutim dhe shkëmbim mendimesh. Punë individuale. Punë në grup..

	Hyrje në orën e mësimit. Nxënësit tregojnë lirshëm për dëtyrën e dhënë: Një rast kur je ndihmuar nga të tjerët.
Organizimi i orës së mësimit. 
Ftohen nxënësit të ndjekin një përrallë: “Molla gjigante dhe insektet”. Plan për përrallën: 
Në një cep të kopshtit, Buburreci, Milingona, Flutura dhe Merimanga zbuluan një mollë gjigante dhe të ëmbël që kishte rënë nga pema. Mirëpo, molla ishte lart mbi një gur të madh dhe rrethohej nga një pellg i vogël uji. Si do ta merrnin mollën? 
Nxënësit thonë mendimet e tyre. 
Më pas vazhdohet me zgjidhjen e problemit: Flutura fluturoi lart për të parë rrugën më të sigurt. Merimanga thuri një rrjetë të fortë si urë mbi pellgun e ujit. Milingonat formuan një zinxhir të gjatë dhe arritën te molla. Pak nga pak e prenë mollën në copëza. Pastaj, buburreci, që ishte më i forti, hipi mbi urë dhe nisi të rrokulliste pjesët e mollës që milingonat kishin prerë.

Diskutojmë së bashku
Lexohet pjesa “Arti dhe Lira”, faqe 28 “Qytetaria 1”, Pegi. Ftohen nxënësit të vërejnë ilustrimet në faqen 28 të librit. 
a. Arti ndihmon Lirën të kolovitet. b. Arti kërkon që të kolovitet edhe ai. c. Lira nuk e lejon. d. Gjyshi afrohet dhe u thotë të mos grinden, kolovajza është e të gjithë fëmijëve. e. Lira bindet dhe ndihmon Artin të kolovitet.
Nxënësit japin mendimet e tyre për çdonjërën nga situatat e dhëna përmes ilustrimeve. 
A ju ka ndodhur ndonjëherë të grindeni me një shok apo shoqe? Përse? Si keni vepruar për ta zgjidhur problemin?

Punë individuale
Ftohen nxënësit të plotësojnë ushtrimet 1-2 faqe 29 “Qytetaria 1”. Udhëzohen ata se si do të veperojnë për të plotësimin e kutive në ushtrimin 1 dhe shoqërimin e figurave në ushtrimin 2.
a. vrojto figurat dhe shëno për të treguar se si ndihesh kur grindesh me dikë.
b. shoqëro duke lidhur figurat që kanë lidhje me njëra-tjetrën. 

Punë në grup
Tregoni se si e ndihmoni shokun ose shoqen kur ka nevojë. 
Nxënësit tregojnë raste nga përvoja e tyre në lojë, në kohën e lirë dhe në orën e mësimit gjatë të cilave kanë marrë ndihmë nga të tjerët dhe kanë dhënë ndihmë për të të tjerët. 
Nënvizohet se: nëse flasim me qetësi, dëgjojmë me durim dhe ndihmojmë njëri-tjetrin, atëherë problemet zgjidhen shpejt.


	Nxënësit vlerësohen:
· pjesëmarrjen në diskutim, shkëmbimin e mendimeve dhe bashkëveprimin;
· përgjigjen e kërkesave në ushtimet e tekstit fq. 29 në zgjidhjen e situatave të dhëna; 
· punën në grup dhe punën individuale.

	Detyra shtëpie: Mendo dhe përgatitu për të treguar një rast kur bashkë me një shok ose shoqe në lagjen tënde keni zgjidhur një problem që ju ka lindur në lojë. 




	ORA E TREMBËDHJETË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: PSE JANË TË DOBISHME RREGULLAT

	Situata e të nxënit: Çfarë na mësojnë rregullat? Këngë: “Gabimi i Mirelës”.

	Rezultatet e të nxënit të kompetencave të fushës sipas temës mësimore. 
· shpejgon me fjalë të thjeshta pse rregullat janë të rëndësishme;
· kupton dhe tregon se rregullat na mësojnë se si të sillemi mirë me të tjerët;
· shpejgon se si na ndihmojnë rregullat të jemi të qetë e të sigurt.

	Fjalët kyçe: 

rregulla, të sigurt, 
të dobishme, të qetë.  
	Burimet: 
Teksti i nxënësit “Qytetaria 1”, situata në lidhje me temën e mësimit; audio, video e kënëgës; lapsa me ngjyra; fisha me rregulla të ndryshme.
	Gjuha dhe komunikimi: 
Vrojtime, përshkrime.
Art pamor vrojto, shoqëro, ngjyros.

	Metodologjia dhe veprimtaritë e nxënësve: 
Dëgjojmë, vëzhgojmë dhe diskutojmë. Bashkëbisedim dhe shkëmbim mendimesh. 

	[image: Child Follow Rules Stock Illustrations – 41 Child Follow Rules Stock Illustrations, Vectors & Clipart - Dreamstime]Hyrje në orën e mësimit. Detyra e shtëpisë: Me një shok ose shoqe në lagjen tënde keni zgjidhur një problem që ju ka lindur në lojë. 
Diskutojmë së bashku
Nxënësit ftohen të vërejnë pamjen ku paqraqiten fëmijë që luajnë në udhën e makinave. Çfarë vëmë re në figurë? 
Nxënësit fillimisht thjesht tregojnë se Ana po lëviz me biçikletë në vizat e bardha, Andi po luan me top, ndërsa Beni, Lira dhe Dea po vrapojnë në rrugë. 
A po veprojnë drejt fëmijët? Pse? Çfarë mund të ndodhë nëse nuk zbatojmë rregullat?  
Dëgjohet kënga “Gabimi i Mirelës”. 
Çfarë gabimi bëri Mirela? Po ju, keni bërë ndonjëherë ndonjë gabim? Po shoku ose shoqja juaj?
Punë me librin “Qytetaria 1”, Pegi.
Nxënësit ftohen të vërejnë figurën e parë fq.30. Nxënësit e klasës së parë po hyjnë në Teatrin e Kukullave. Ata janë të gëzuar. Mësuesja po u jep fëmijëve disa porosi. Cilat mund të jenë disa nga porositë e mësueses? A mendoni se gjatë hyrjes në sallë duhet të zbatohen disa rregulla? Po gjatë ndjekjes së shfaqjes? (Ju lutem, uluni në vendet tuaja! Mbani qetësi! Mos i prekni kukullat!) Po ti ke qenë ndonjëherë në Teatrin e Kukullave? Çfarë rregullash ke ndjekur gjatë hyrjes në sallë? Po gjatë ndjekjes së shfaqjes? 
Nxënësit drejtohen te fig. e dytë: Nxënësit, mësuesi dhe rregullat gjatë lojës. Si mendoni, për çfarë po u flet mësuesi nxënësve? (Gjatë lojës prisni radhën për të hedhur topin. Mos shtyni shokun! Ndihmoni njëri-tjetrin!) Po ti, kur luan me shokët, a i zbaton rregullat?
Arrihet në përfundimin se: rregullat na mësojnë të sillemi mirë me të tjerët; ata na ndihmojnë të jemi të qetë e të sigurt. Rregullat i zbatojmë: në shkollë, në shtëpi, në park, në rrugë.
Punë individuale
Nxënësit sqarohen për punimin e ushtrimeve 1-3 në faqen 31 të “Qytetaria 1”.
a. vendos në kuti shenjën për veprimin e drejtë. (Në autobus, në shtëpi, në supermarket, në klasë.)
b. plotëso fjalinë me grupin e duhur të fjalëve. (grindemi me njëri-tjetrin, ndihemi të sigurt, bëjmë rrëmujë)
c. lidh secilën figurë me fjalën përkatëse. (në shtëpi, në park, në rrugë, në supermarket)


	Nxënësit vlerësohen për: 

· dhënien e mendimeve dhe pjesëmarrjen në diskutim; 
· punët individuale në veprimtaritë që në orën e mësimit; 
· komentet dhe vlerësimin e njëri-tjetrit; 
· dhënien e përgjigjeve për pohimin e zbatimit të rregullave në ushtrimet 1, 2, 3 fq. 31 “Qytetaria 1”.


	Detyra shtëpie: 
Shkruani me ndihmën e prindërve tri rregulla.




	[bookmark: _GoBack]ORA E KATËRMBËDHJETË Dt. ___, ___, _____

	Fusha: Shoqëria dhe mjedisi
	Lënda: Qytetaria 1
	Shkalla: I
	Klasa: I

	Tema mësimore: PROJEKT


	Situata e të nxënit: _________________________________________________________________________ .



	Rezultatet e të nxënit të kompetencave të fushës sipas temës mësimore. 
______________________________________________________________________________________
______________________________________________________________________________________
______________________________________________________________________________________



	Fjalët kyçe: 

	Burimet: 





	Lidhja






	Metodologjia dhe veprimtaritë e nxënësve: 

